**Ford esittelee ainutlaatuisen, elämyksellisen Ford Mondeo Vignale -konseptin**

* Euroopan Ford ilmoittaa aikovansa lanseerata Vignale-tuote- ja -palvelukokemuksen alkuvuodesta 2015
* Ford julkistaa uuden Ford Mondeo Vignale -konseptin, joka tarjoaa asiakkaille ylellistä muotoilua, korkeatasoista käsityötä, viimeisteltyjä yksityiskohtia ja kehittynyttä teknologiaa
* Ford Mondeo Vignale -konseptissa on 20-tuumaiset kevytmetallivanteet, kromatut yksityiskohdat, erottuva etusäleikkö, ainutlaatuinen etupuskurin ja sumuvalojen muotoilu, tikkauksin viimeistellyt premium-nahkaistuimet sekä Vignale-erikoisväri ”Nocciola”
* Ford Vignale -visioon kuuluvat muun muassa ajoneuvon nouto huoltoon ja palautus asiakkaalle huollon jälkeen, elinikäinen ilmainen autonpesu sekä kutsuvierastilaisuudet
* Ensimmäinen uusi Ford Vignale -malli pohjautuu upouuteen Mondeoon, ja muut Vignale-mallit saapuvat Eurooppaan pian sen jälkeen

**Helsinki, 4.9.2013** – Ford Motor Company on tänään ilmoittanut aikovansa lanseerata Euroopassa ainutlaatuisen premium-tason tuote- ja palvelukokemuksen, joka kantaa nimeä Vignale.

Ford antoi esimakua Vignale-visiostaan esittelemällä Ford Mondeo Vignale -konseptin, joka tarjoaa asiakkaille ainutlaatuista muotoilua, korkeatasoista käsityötä, viimeisteltyjä yksityiskohtia ja kehittynyttä teknologiaa.

”Vignale on Fordin brändin huipentuma Euroopassa tuote- ja palvelukokemuksen näkökulmasta”, kertoo Stephen Odell (Ford’s President of Europe, Middle East and Africa). ”Ford Mondeo Vignale -konseptissa korostuvat asiakkaiden toivomat ominaisuudet muotoilun, laadun ja kehittyneiden teknologioiden suhteen."

Ford lanseeraa uuden Ford Mondeo Vignale -konseptin hienostuneena neliovisena sedan-mallina sekä farmarina. Molemmissa automalleissa on 20-tuumaiset Vignale-premium-kevytmetallivanteet, Vignale-tunnukset, kromatut ovenkahvat ja peilikotelot, kennomainen etusäleikkö, ainutlaatuinen etupuskurin ja sumuvalojen muotoilu sekä Nocciola-erikoisväri.

Ford Mondeo Vignale -konseptiautossa on myös tikkauksin viimeistelty verhoilu, kromatut koristelistat ja nahkaiset käsinojat sisäovissa sekä ylelliset Vignale-viimeistellyt istuimet, joiden laadukas, pehmeä nahkaverhoilu jatkuu myös ohjauspyörässä, kojelaudassa, keskikonsolissa, ovien yläreunoissa ja keskikyynärnojassa. Kohokuvioidut kynnyslevyt ja ylelliset, reunustetut lattiamatot korostavat tunnelmaa, joka yhdistää perinteisen korin nykyaikaiseen muotoiluun ja uusimpiin materiaaleihin.

Fordin SYNC-yhteydenpitojärjestelmässä on ääniohjattava integroitu MyFord Touch- liitäntäjärjestelmä ja WiFi-yhteys, ja sen voi kytkeä älypuhelimeen. Pysäköintiä helpottaa peruutuskameralla varustettu pysäköintiavustin, ja näkyvyyttä parantavat mukautuvat LED-ajovalot.

Ford kehittää jatkuvasti omaa, ainutlaatuista näkemystään modernista ja ylellisestä muotoilusta. Tänä vuonna Ford osallistui Milanon huonekalumessuille ensimmäisenä autonvalmistajana maailmassa. Ford asetti näytteille mittatilaustyönä valmistetun tuolin, lampun ja kellon, jotka ilmentävät yhtiön muotokieltä sekä uusimpia huonekalu- ja muotitrendejä.

”Mondeo Vignale -konsepti yhdistää monenlaisia vaikutteita arkkitehtuurista muotiin. Niitä kaikkia luonnehtii korkea laatu ja ajattomuus – ja tietysti uusimmat kehittyneet teknologiat”, sanoo Stefan Lamm (Exterior Design Director, Ford of Europe).

Ford Vignaleen voi tutustua valikoitujen Ford-jälleenmyyjien tiloissa. Räätälöity asiakaskokemus tarjoaa korkean palvelutason sekä stressittömän ympäristön, jossa asiakkaat voivat tunnustella, nähdä ja kokea autojen laadukkaat materiaalit ja värit sekä perehtyä Vignalen jännittäviin ominaisuuksiin ja teknologioihin.

Ford Vignale -visioon kuuluvat muun muassa ajoneuvon nouto huoltoon ja palautus asiakkaalle huollon jälkeen, elinikäinen ilmainen autonpesu sekä kutsuvierastilaisuudet. Palveluun voi sisältyä myös myymälänjohtajan tervehdys uuden auton luovutuksen yhteydessä, nimetty yhteyshenkilö ja Vignale-tunnuksin merkityt luovutusasiakirjat, kuten nahkainen asiakirjakotelo.

Ford Vignale lanseerataan alkuvuodesta 2015 Mondeo Vignale -sedan- ja farmarimalleina ja laajennetaan myöhemmin muihin malleihin. Se vastaa kysyntään, jota markkinoilla on aikaa säästäviä palveluja ja Fordin premium-tuotteita kohtaan. Tämän korkeamman laatuluokan mallien osuus on nykyisin yli puolet Fordin isojen autojen myynnistä Euroopassa.

Vignale on saanut vaikutteita myös premium-palveluista autoalan ulkopuolelta. Näitä ovat esimerkiksi VIP-lentomatkapalvelut, jotka tarjoavat asiakkaille noutopalveluita, oman lähtöselvityksen ja turvatarkastuksen sekä VIP-tilat. Mallia on saatu myös premium-pankkipalveluista, joita ovat muun muassa henkilökohtainen palveluneuvoja, bonuspistejärjestelmä sekä yhteistyökumppanien palvelut, kuten hotelliketjut, ravintolat ja viihdekeskukset.

”Ford Vignale -premium-palvelut täyttävät niidenkin asiakkaiden tarpeet, joille aika on ylellisyyttä – ja jotka haluavat tuntea itsensä erityiseksi siitä hetkestä, kun he astuvat ovesta sisään”, sanoo Gaetano Thorel (Vice President, Marketing, Ford of Europe).

# # #

|  |
| --- |
| Ford Motor CompanyFord Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 177 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com) **Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911. Lisätiedot: Riitta Salin Oy Ford Ab (09) 351 700 rsalin1@ford.com |